תאריך: \_\_\_\_\_\_\_\_\_\_

לכבוד

(בית העסק) \_\_\_\_\_\_\_\_\_\_\_\_

כתובת: \_\_\_\_\_\_\_\_\_\_\_\_\_\_\_\_ **בדואר רשום**

באמצעות פקס מס': \_\_\_\_\_\_\_\_\_

ובאמצעות דוא"ל: \_\_\_\_\_\_\_\_\_\_\_\_\_\_

שלום רב,

**הנדון**: **בקשה לביטול עסקה (הזמנה מס') עקב הטעיה בהיות המוצר מחודש ולא חדש**

1. בתאריך \_\_\_\_\_\_\_\_\_\_ רכשתי מכם (בחנות / באינטרנט) \_\_\_\_\_\_\_\_\_\_\_ ושילמתי \_\_\_ ₪ (להלן: "**המוצר**").
2. בהתאם למה שנמסר לי (ע"י סוכן מכירות בחנות /בפרסומים באינטרנט – **למחוק את המיותר**), מדובר במכשיר חדש באריזה מקורית, ומכל מקום לא צוין (ע"י סוכן המכירות ו/או בשילוט בחנות ו/או על גבי המוצר ו/או בפרסומים באינטרנט – **למחוק את המיותר**) כי יש לשים לב שמדובר במוצר שאינו חדש.
3. עם קבלת המוצר ולאחר תחילת השימוש בו התגלה לי כי מדובר במוצר שאינו חדש אלא מחודש, מהנימוקים הבאם: (**יש לפרט את כל הסממנים המוכיחים כי מדובר במכשיר שאינו חדש, וכן במידת האפשר לצרף הוכחות לכך**).
4. **במידה וגילוי עובדת היות המכשיר מחודש קרתה רק לאחר בדיקתו במעבדה לצורך תיקונו, יש לציין זאת באופן הבא:** בעקבות תקלה במוצר הוא הופקד במעבדת נותן השירות, ושם נמסר לי, לראשונה, כי המוצר כלל אינו חדש וכי יש תיעוד שבוצע בו שימוש טרם מועד רכישתו ומסירתו לידיי.
5. הריני להפנות אותכם להוראות סעיף 2(א) לחוק הגנת הצרכן, התשמ"א-1981, ולפיהן אי גילוי עובדת היות המוצר מחודש ו/או כזה שכבר בוצע בו שימוש בעבר בידי אחר, בעת שיווקו ברבים וטרם מכירתו לאחר, מהווה הטעיה לפי סעיף 2(א)(15) לחוק הגנת הצרכן בעניין השימוש הקודם שנעשה בנכס או היותו חדש או משופץ, אשר בנסיבות העניין עלולה אף להוות הטעיה בפרסום.
6. על פי סעיף 32 לחוק הגנת הצרכן, הטעיה כאמור, בין שנעשתה במעשה ובין במחדל, מקנה לי הזכות, בין היתר, לדרוש את ביטול העסקה והשבת מלוא התמורה ששילמתי עבורה בחזרה.
7. לאור האמור, אבקשכם לבטל את העסקה ולהשיב לי מלוא התמורה ששילמתי בעבור רכישת המוצר בסך \_\_\_\_\_\_\_\_\_\_\_, בתוך 7 ימים ממועד שליחת מכתב זה.
8. במידה ולא תיענו לפנייתי או תסרבו לבקשתי כאמור, אאלץ לפנות בתלונה כנגדכם למועצה הישראלית לצרכנות ו/או לרשות לסחר הוגן והגנת הצרכן לשם מיצוי מלוא זכויותיי.
9. כמו כן, הנני שומר/ת לעצמי הזכות לפנות לבית המשפט לתביעות קטנות בתביעה לקבלת הסעד המבוקש, לרבות בגין תביעת פיצויים בגין הנזק שנגרם לי בשל התנהלותכם כאמור.

בכבוד רב,

חתימה

(פרטים מלאים של הצרכן)

העתק: המועצה הישראלית לצרכנות